এ ধরনের শব্দ ব্যবহার একান্তভাবে জুননু রাইনের কাব্যসৃষ্টির বৈশিষ্ট্যরূপে ধরে নিতে হবে। এজাতীয় শব্দ ও বাক্যবন্ধের মধ্যে উল্লেখযোগ্য ‘মেঘলা বাতাস’, ‘রঙিন মৃত্যু’, ‘রাতের মিনার’, ‘অমর মৃত্যু’, ‘স্যাঁতস্যাঁতে জোছনা’ ইত্যাদি। কিংবা ‘মনেপড়াগুলো’, ‘দেখাগুলো’, ‘আলোর কসম’, ‘ভালোবাসার জলের দোহাই’। ‘চেনা-পরিচয়ের শরীর’, ‘হাঁসের ধানক্ষেত’, ‘অপলক চোখের সমুদ্র’, ‘কচুরি ফুলে ঢেউ’, ‘শান্ত নদীর গলি’ ‘আলো ঘুমায়’, ‘ভেজা বিধবা শাড়ি’র উপমাবদ্ধ শব্দবিন্যাস বা শব্দচিত্র একান্তই জুননু রাইন সুলভ অভিনবত্বের উদাহরণ।